

**REPUBLIKA HRVATSKA**

 **ŽUPANIJSKO DRŽAVNO ODVJETNIŠTVO**

 **U S P L I TU**

**Split, Gundulićeva 30a**

Na temelju članka 4. Uredbe o raspisivanju i provedbi javnog natječaja i internog oglasa u državnoj službi (Narodne novine broj: 78/17, 98/19, 155/23; u daljnjem tekstu: Uredba) te sukladno oglasu od 17. 10. 2024. za prijam u državnu službu na određeno vrijeme u Županijsko državno odvjetništvo u Splitu, Gundulićeva 30a, Split, na radno mjesto zapisničar u državnom odvjetništvu, oglašava se sljedeća

O B A V I J E S T

**I. Opis poslova radnog mjesta zapisničara u državnom odvjetništvu**

Zapisničar u državnom odvjetništvu obavlja poslove pisanja dopisa i odluka po diktatu, poslove prijepisa, piše tipske dopise na temelju predložaka i naredbi, obavlja poslove zapisničara u prethodnom postupku, unosi podatke u CTS (informacijski sustav državnog odvjetništva),obavlja poslove stručne osobe koja rukuje audio video opremom za snimanje, vrši poslove dežurstva, skeniranja i fotokopiranja spisa, formira spis za vrijeme i izvan dežurstva, sređuje i predaje spise na otpremu, izrađuje jednostavne digitalne dokumente, obavlja poslove arhive i druge poslove koje mu povjeri županijski državni odvjetnik

**II. Podaci o plaći radnog mjesta**

Na temelju članka 11. Zakona o plaćama u državnoj službi i javnim službama (Narodne novine, broj: 155/2023) plaća službenika i namještenika sastoji se od osnovne plaće i dodataka na osnovnu plaću utvrđenih tim Zakonom te ostalih primitaka u skladu s ovim Zakonom i općim propisom o radu.

Sukladno članku 12. stavku 2. Zakona o plaćama u državnoj službi i javnim službama osnovna plaća je umnožak koeficijenta za obračun plaće radnog mjesta na koje je službenik i namještenik raspoređen ili za koje je sklopio ugovor o radu i osnovice za obračun plaće.

Temeljem članka 18. stavka 1. Zakona o plaćama u državnoj službi i javnim službama dodatak za radni staž iznosi 0,5% na osnovnu plaću za svaku navršenu godinu radnog staža.

Koeficijent za obračun plaće za radno mjesto zapisničar u državnom odvjetništvu utvrđen je člankom 23. Uredbe o nazivima radnih mjesta, uvjetima za raspored i koeficijentima za obračun plaće u državnoj službi (Narodne novine, broj: 22/24, 33/24) te iznosi 1,44 (Tablica 2. Posebna radna mjesta u državnoj službi).

**III. Sadržaj, način i pravila testiranja**

Provjera znanja, sposobnosti i vještina kandidata te  rezultata u dosadašnjem radu utvrđuje se putem testiranja i razgovora (intervjua). Testiranje i razgovor s kandidatima provodi Komisija za provedbu oglasa (u daljnjem tekstu: Komisija).

Na testiranje se upućuju svi kandidati koji ispunjavaju formalne uvjete iz javnog natječaja, a čije su prijave pravodobne i potpune. Testiranje se sastoji od provjere znanja, sposobnosti i vještina bitnih za obavljanje poslova radnog mjesta.

1. **Prva faza testiranja sastoji se od pisane provjere:**
* provjere znanja o organizaciji i načinu rada u državnom odvjetništvu - pisani test (10 bodova)

Smatra se da je kandidat koji je ostvario najmanje 5 bodova u provjeri znanja o organizaciji i načinu rada u državnom odvjetništvu, zadovoljio na testiranju i može pristupiti slijedećem testiranju.

Smatra se da je kandidat koji je ostvario najmanje 5 bodova u provjeri znanja zadovoljio na testiranju i može pristupiti slijedećoj fazi testiranja.

1. **Druga faza testiranja sastoji se od pisane provjere znanja rada na računalu:**

- provjera znanja na računalu, prijepis i diktat.

Smatra se da je kandidat koji je ostvario najmanje 5 bodova u provjeri znanja rada na računalu, zadovoljio na testiranju.

**C) Razgovor (intervju) s Komisijom**

Na razgovor (intervju) pozvat će se kandidati koji su zadovoljili testiranje u prethodnim fazama.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu.

Rezultati intervjua vrednuju se bodovima od 0 do 10. Smatra se da je kandidat zadovoljio na intervju ako je dobio najmanje 5 bodova.

Raspored održavanja razgovora s Komisijom bit će utvrđen po završetku pisanog dijela testiranja i provjere rada na računalu, o čemu će kandidati biti obaviješteni.

**Pravila testiranja**

Testiranju mogu pristupiti kandidati koji dođu u zakazano vrijeme i prije testiranja dokažu identitet važećom osobnom iskaznicom ili putovnicom.

Testiranju ne mogu pristupiti kandidati koji ne mogu dokazati identitet, osobe koje ne ispunjavaju formalne uvjete natječaja, te osobe za koje se utvrdi da nisu podnijele prijavu na oglas za radno mjesto za koje se obavlja testiranje.

Kandidat koji ne pristupi testiranju više se neće smatrati kandidatom u postupku.

Nakon što se utvrdi identitet kandidata pristupit će se testiranju.

Kandidati su dužni pridržavati se utvrđenog vremena i rasporeda testiranja.

Za vrijeme testiranja kandidatima nije dozvoljeno:

a) koristiti mobitel ili druga komunikacijska sredstva

b) napuštati prostoriju u kojoj se vrši provjera znanja

c) razgovarati s ostalim kandidatima ili na drugi način remetiti mir i red.

Zbog povrede navedenih pravila kandidat će biti udaljen s testiranja, a postignuti rezultat Komisija neće priznati niti ocijeniti.

**IV. Vrijeme i mjesto održavanja testiranja kandidata**

Vrijeme i mjesto održavanja testiranja kandidata bit će objavljeni na web-stranici Državnog odvjetništva Republike Hrvatske [www.dorh.hr](http://www.dorh.hr), najmanje pet dana prije dana određenog za testiranje.

**V. Pravni izvori za pripremanje kandidata za testiranje**

1. Zakon o državnom odvjetništvu (Narodne novine, broj 67/18, 21/22),

2. Poslovnik državnog odvjetništva (Narodne novine, broj 128/19),

ŽUPANIJSKO DRŽAVNO ODVJETNIŠTVO U SPLITU